google/wiki40b huggingface dataset:
Sekolah Kebangsaan Kampung Fikri Sungai Tong

Sejarah

Sekolah ini dibuka secara rasminya pada 2 Januari 1983. Namanya diambil sempena nama Menteri Besar Terengganu. Pada asalnya lokasi ini adalah sebuah bukit yang dinamakan Bukit Tupai. Cadangan awalnya adalah untuk dijadikan Sekolah Menengah. Pada awal pembukaannya,hanya ada 60 orang nurid,5 orang guru dan 4 staf sokongan.Setiap kali musim tengkujuh, sekolah ini terpaksa ditutup selama seminggu atau lebih kerana jalan masuk dinaiki air. Jalannya pula jalan tanah merah berbatu.
Awalnya,sekolah ini tidak mendapat bekalan air paip dan elektrik yang sempurna. Sekolah ini menggunakan generator pada siang hari dan mengepam air dari sumber semulajadi.Pam air dibekalkan oleh JPNT. Pada tahun 1987 hingga 1990 sekolah pernah menggunakan tenaga solar. Sejak dibuka hinggalah tahun 1990, pihak TDM menyediakan lori berbumbungkan kanvas sebagai pengangkutan anak-anak pekerja ladang. Sejak kewujudannya hinggalah kini,SKKF (ST) telahpun ditadbir oleh 7 orang guru besar.
Cizancourt

Cizancourt ialah sebuah komun yang terletak di komun Somme di Picardie di utara Perancis.
Drochtersen

Drochtersen merupakan sebuah munisipaliti terletak di daerah Stade, Niedersachsen, Jerman.
Mukim Pelubang

Pentadbiran

Mukim Pelubang merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Kubang Pasu.
ZZT-oop

ZZT-oop adalah bahasa pengaturcaraan bahasa skrip awal, direka olehTim Sweeney, bagi permainan komputernya ZZT.

Kelebihan

Bahasa ini mempunyai kelebihan, ringkas dan intuitif, ia ketiadaan operator mathematik dan integrasi dalam permainan menjadikannya tidak mengancam kepada pengaturcara baru pada semua usia. Ia mudah dibayangkan berbanding data abstrak, dan reka bentuk operasi selari pelabagai laras (multi-Thread) adalah mudah dibayangkan seseorang yang berfikir dari segi persekitaran dinamik.

Contoh

Aturcara di bawah menunjukkan objek "tembak" mudah yang bergerak kedepan dan kebelakang secara mendatar (barat ke timur), kadang-kala menembak kebawah (ke selatan). (Sekiranya pemain ditembak, pemain kehilangan kesihatan.) Sekiranya pemain menyentuh penembak, penembak akan musnah.

@Shooter
#GO WEST
:TurnAround
#GO OPP FLOW
:KeepMoving
?FLOW
#IF BLOCKED FLOW THEN TurnAround
#SEND KeepMoving
:Touch
'No need to keep the timer around anymore
#SEND InvisibleTimer:Die
#DIE
:ShootDownward
#SHOOT SOUTH
#SEND KeepMoving

@InvisibleTimer
'The #CYCLE command sets the rate at which this object is updated.
#CYCLE 40
:Loop
#SEND Shooter:ShootDownward
#SEND Loop
:Die
'Turn into a red wall
#BECOME RED SOLID
Tongkat ali

Penanaman

Tongkat ali merupakan tumbuhan yang bersifat panjang dan tinggi serta tumbuh menegak tanpa cabang. Tongkat ali yang hidup liar selama berjuta tahun di hutan hujan tropika, memerlukan beberapa tahun untuk mencapai diameter batang pokok sebesar 6 inci.
Dalam keadaan semula jadinya di hutan, tongkat ali tumbuh dengan kadar yang perlahan dan boleh mencapai ketinggian sehingga 15 m dengan garis pusat batang berukuran 20 cm. Daunnya berbentuk bujur dengan kelebaran di antara dua cm dan tiga cm, dan panjang di antara lapan cm dan 10 cm. Daunnya tersusun secara berpasangan pada satu tangkai dengan panjang hingga 100 cm. Terdapat  20–30 pasang anak daun bagi setiap tangkai daun yang tersusun secara pilin, sama ada mengikut pusingan jam atau melawan pusingan pada paksi batang.

Kegunaan

Tongkat ali terkenal kerana mempunyai kesan afrodisiak (penggalak seks). Secara tradisi, tongkat ali digunakan untuk merawat beberapa jenis penyakit dan meningkatkan kesihatan termasuk pening kepala, kurap, disentri, bengkak, antitumor, antiradang dan antioksida. Eurikomanone, eurikomalaktone dan eurikomanol (quassinoids) yang banyak terdapat dalam akarnya merupakan kandungan kimia penting industri. Penyelidikan menunjukkan bahawa bahan kimia (fitokimia) yang terdapat dalam tongkat ali boleh meningkatkan paras testosteron iaitu hormon yang diperlukan untuk fungsi seksual lelaki.
British Journal of Sports Medicine pernah menerbitkan keputusan kajian saintifik pada 2003, yang menunjukkan Eurycoma longifolia mengakibatkan peningkatan saiz dan kuasa otot berbanding placebo. Ini mungkin menunjukkan ciri-ciri anabolik pada tongkat ali. Bagaimanapun, kajian lanjut diperlukan. Sesetengah atlet dan bina badan kini menggunakan hasilan tongkat ali dengan harapan ia akan bertindak sebagai penguat testosterone, bagi meningkatkan saiz otot dan prestasi tanpa dadah.
Tongkat ali dijual dalam pelbagai ratio hasilan, dengan 20:1, dan 100:1. Secara tradisi hasilan tongkat ali diambil dengan menggunakan air dan bukannya ethanol. Laporan toxikologi telah membuktikan bahawa tongkat ali hasilan air adalah selamat. Sesetengah pengilang mungkin memilih bagi menggunakan ethanol bagi menghasilkan lebih banyak sebatian aktif. Bagaimanapun, jika pengilang mendakwa menghasilkan lebih 200:1 hasilan, pastikan anda meminta laporan toxikologi untuk memastikan ia selamat digunakan.
Sebatian aktif dalam tongkat ali adalah Glyco Saponins dan Eurypeptides. Eurypeptides adalah rantaian besar asid amino yang bertanggungjawab bagi kesan peningkatan testosterone dalam tongkat ali. Ia juga penting bagi mengesahkan jika hasilan tongkat ali mengandungi tambahan maltodextrine atau sebarang pengisi lain. Sesetengah syarikat mungkin menambah sehingga 75% pengisi dan hanya 25% hasilan sebenar.
Menerusi kemajuan teknologi dan kajian saintifik, kini tongkat ali digunakan sebagai antara bahan utama di dalam pelbagai produk minuman, terutama kopi. Herba ini juga banyak dipasarkan dalam bentuk kapsul.
Ejen Ali

Ringkasan

Ejen Ali mengisahkan seorang pelajar sekolah rendah yang tanpa sengaja melibatkan dirinya dalam dunia perisikan. Semuanya bermula apabila Dos seorang agen jahat yang cuba mencuri sebuah alat berteknologi tinggi yang mampu mengubah dunia iaitu I.R.I.S (Infinity Retinal Intelligence System) yang dicuri daripada pusat latihan M.A.T.A (Meta Advance Tactical Agency). Ketika Dos cuba menyerahkan alat itu kepada rakannya, tanpa dirancang Ali telah mendapatkan bungkusan berisi I.R.I.S. Dos dan Trez cuba mendapatkannya kembali tetapi dalam insiden itu, Ali telah mengaktifkan sistem IRIS sehingga hanya dirinya sahaja mampu menggunakan alat tersebut. Oleh sebab itu, Ali terpaksa menjadi ejen baru M.A.T.A dan menyelamatkan Bandar Cyberaya daripada sebarang ancaman bahaya. Malah menerusi tugasan barunya itu nanti, Ali bakal menemui potensi dirinya yang sebenar.

Penerbitan

Idea menghasilkan siri animasi ini datang kepada Usamah Zaid Yasin, pengarah dan penulis skrip, selepas menubuhkan WAU Animation pada 2013. Untuk jalan cerita, beliau dan pasukan beliau menonton filem, siri animasi dan membaca novel tentang perisikan. Penghasilan Ejen Ali mengambil masa dua tahun sebelum kerja-kerja produksi bermula pada Julai 2015.  Berkaitan nama yang dipilih dalam siri ini, Usamah berkata bahawa Ali merupakan nama yang ringkas dan banyak digunakan dalam buku teks.  Mereka pening pada mulanya untuk memilih nama yang ringkas dan akhirnya Ali telah dipilih.
Pada mulanya, Wau Animation bercadang untuk menjadikan Ejen Ali sebagai projek filem, tetapi disebabkan oleh kesukaran mendapatkan pelaburan dan selepas berbincang dengan pelbagai pihak dan beberapa maklum balas, mereka merasakan bahawa ia satu kerugian jika mereka hanya menjadikan ia sebagai satu filem sahaja kerana konsepnya amat luas. Mereka merancang untuk mengembangkan siri ini sekurang-kurangnya sehingga 5 musim, kemudian filem pula bakal menyusul.
Caringin, Caringin, Bogor

Poskod

Poskod yang digunakan di Caringin adalah 16730. Terdapat 26 buah desa di dalam daerah kecamatan Caringin.
Rukaj

Rukaj merupakan sebuah munisipiliti di Daerah Mat, Dibër County, utara Albania.
Pekan Sungai Manggis

Pentadbiran

Pekan Sungai Manggis merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Kuala Langat.
Budaya rakyat

Budaya rakyat merangkumi cerita, muzik, tarian, legenda, sejarah lisan, peribahasa, jenaka, tahyul, adat resam, dan sebagainya dalam lingkungan sesebuah masyarakat yang mengandungi tradisi (termasuk tradisi lisan) budaya, subbudaya, atau kumpulan tertentu, dan juga amalan-amalan perkongsian genre-genre penyampaian tersebut. Secara amali, wujudnya hubung kait antara budaya rakyat dan mitos.
Simpang Tiga, Simpang Teritip

Poskod

Poskod yang digunakan di Simpang Tiga adalah 33366. Terdapat 11 buah desa di dalam daerah kecamatan Simpang Teritip.
Serangan Liège 2011

Serangan

Serangan itu berlaku pada 13 Disember 2011 jam 00:33 waktu tempatan (11:33 UTC ) di Saint-Lambert Square iaitu di mahkamah bandar. Hari itu sibuk dengan ramai pembeli sempena Krismas. Saksi-saksi melaporkan empat letupan dan tembakan. Mulanya, dipercayai bahawa terdapat dua atau lebih penyerang, yang membaling bom ke arah mahkamah.Lelaki bersenjata itu melepaskan tembakan dari atas bumbung kedai bakeri di seberang dataran . Polis segera menutup lokasi kejadian.
Amrani membunuh tiga orang dalam serangan itu dan mencederakan 125 yang lain, tujuh serius. Selepas itu, Amrani membunuh diri dengan menembak dirinya dengan satu pistol . Dua orang mati adalah remaja lelaki berumur 15 dan 17 tahun dan dinamakan sebagai Mehdi Belhadj dan Pierre Gérouville. Seorang budak lelaki berusia 17 bulan, Gabriel Leblond, meninggal dunia di hospital. Seorang lelaki berusia 20 tahun dalam keadaan kritikal. Seorang wanita berusia 75 tahun itu cedera parah. Akhirnya, dia meninggal dunia akibat kecederaan beliau dua hari selepas serangan

Pelaku

Nordine Amrani dilahirkan di Ixelles / Elsene di Brussel, Belgium pada 15 November 1978. Dia berasal dari Belgium Perancis tetapi berbahasa asal Maghribi. Menurut peguam Amrani, Amrani tidak boleh bercakap bahasa Arab dan bukan Islam.
Dia dibesarkan berhampiran Brussel, dan hidup dengan seorang jururawat. Amrani merupakan seorang yatim piatu dan dia telah dibesarkan di rumah angkat.
Amrani telah dibebaskan dari penjara pada bulan Oktober 2010. Dia telah disabitkan hukuman penjara 58 bulan (4 tahun, 10 bulan) Beliau ditusuh memiliki beribu-ribu senjata termasuk pelancar roket, serangan, dan senapang sniper, serta 2800 pokok ganja. Polis juga menyiasat berhubung kes penderaan seksual.
Sebelum serangan tersebut, Amrani memindahkan wang dari akaunnya kepada teman wanitanya. Pada pagi serangan itu, Amrani membunuh wanita berusia 45 tahun di apartmennya. Mangsa telah bekerja sebagai tukang cuci untuk jiran Amrani. Selepas pembunuhan itu, dia menyembunyikan mayat itu dalam kandang, kemudian meninggalkan flat dan pergi ke pusat bandar, dilengkapi dengan beg yang mengandungi senjata.

Reaksi

Perdana Menteri Belgium yang baru, Elio melawat lokasi serangan dan menyifatkan serangan itu sebagai "mengerikan".Willy Demeyer, Datuk Bandar Liège, mengutuk serangan itu .
Tutush I

Abu Sa'id Taj ad-Dawla Tutush I (Bahasa Arab: أبو سعيد ناج الدولة تتش السلجوقي‎) (meninggal pada 1095) merupakan pemerintah Turki Saljuq (kemungkinan sultan atau emir)bagi Damsyik dari 1079 to 1095, menggantikan Abaaq al-Khwarazmi. Pada 1085 dia menakluk kebanyakan Syria dari Sultan Seljuk Agung, Malik Shah I, tetapi kehilangannya pada 1086, sebelum menakluk kembali hanya pada 1094. Selepas kematiannya pada 1095, anak lelaki lebih muda Duqaq mewarisi Damasyik, menyebabkan abang tua kepada Duqaq, Radwan memberontak, memecahkan kerajaan warisan bapa mereka.
Alfred G. Gilman

Alfred Goodman Gilman (1 Julai 1941 - 23 Disember 2015) ialah ahli farmakologi dan biokimia Amerika. Beliau dan Martin Rodbell berkongsi Hadiah Nobel dalam Fisiologi atau Perubatan 1994 "untuk penemuan mereka G-protein dan peranan protein ini dalam transduksi isyarat dalam sel-sel."
Vordereifel

Vordereifel merupakan sebuah kawasan perbandaran terletak di daerah Mayen-Koblenz, Rhineland-Palatinate, Jerman.
Taman Rusa dan Kancil

Taman Rusa dan Kancil terletak berhampiran dengan Taman Tasik Perdana, merupakan taman seluas 1.5 hektar yang terletak sepanjang Jalan Tembusu, antara Memorial Tun Abdul Razak dan Taman Orkid. Ia dirasmikan oleh Dato Seri Paduka Siti Hasmah Haji Mohd Ali pada tahun 1987.
Rusa di taman ini berasal dari Belanda, dari spesies Hallow Deer. Ia memiliki bulu kuning pada bahagian belakang dan sisi badan. Tempoh bunting adalah 229 - 240 hari.
Rusa di taman ini dibiar bebas dan pelawat dibenarkan memberi rusa makan dari makanan yang dijual. Selain itu kancil juga terdapat di taman ini.
Gyeonggi

Pembahagian pentadbiran

Gyeonggi dibahagikan kepada 28 buah bandar dan 3 buah kaunti.
Montfermeil

Montfermeil ialah komun di timurlaut Paris Perancis.
Maktab Rendah Sains MARA Johor Bahru

Alamat

Maktab Rendah Sains MARA Johor Bahru
Jalan Persiaran Sinaran Ilmu,
Bandar Seri Alam,
81750 Masai
Johor
Tel = 07-3877201
Faks = 07-3877204
Tenkasi

Demografik 2001

Menurut bancian India pada tahun 2001, Tenkasi memiliki bilangan penduduk seramai 62,828. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Tenkasi memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 54% lelaki dan 46% wanita mampu membaca. 11% dari populasi berusia di bawah 6 tahun. (2001)
Rancaudik

Poskod

Poskod yang digunakan di Rancaudik adalah 41253. Terdapat buah desa di dalam daerah kecamatan Tambakdahan.
La Clayette

La Clayette ialah komun di jabatan Saône-et-Loire dan di kawasan Bourgogne di timur Perancis.
Ekosistem laut

Ekosistem laut adalah antara yang terbesar daripada ekosistem air Bumi. Ini termasuk lautan, rawang garam dan ekologi antara pasang surut, muara dan lagun, bakau dan terumbu karang, laut dalam dan dasar laut. Ini boleh bertentangan dengan ekosistem air tawar, yang mempunyai kandungan garam rendah. Air laut melitupi dua pertiga permukaan Bumi. Tempat sedemikian dianggap sebagai ekosistem kerana hidupan tumbuhan menyokong hidupan haiwan dan begitu juga sebaliknya. Lihat rantai makanan.
Ekosistem laut adalah sangat penting untuk kesihatan keseluruhan kedua-dua persekitaran laut dan darat. Menurut Pusat Sumber Dunia, habitat pesisiran sendiri merupakan kira-kira 1/3 daripada kesemua daya pengeluaran biologi laut, dan ekosistem muara (contohnya, rawang garam, rumpai laut, hutan bakau) adalah antara kawasan paling berdaya pengeluaran di planet ini. Sebagai tambahan, ekosistem laut lain seperti terumbu karang, menyediakan makanan dan tempat perlindungan kepada paras kepelbagaian laut tertinggi di dunia.
Ekosistem laut biasanya mempunyai biokepelbagaian besar dan lalu dikatakan mempunyai daya tahan baik melawan spesies invasif. Walau bagaimanapun, pengecualian telah diperhatikan, dan mekanisme yang bertanggungjawab dalam penentuan kejayaan invasi masih belum jelas.
Shirur

Demografik 2001

Menurut bancian India pada tahun 2001, Shirur memiliki bilangan penduduk seramai 27,000. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Shirur memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Maqbara

Dalam bahasa Arab perkataan Maqbara ("makam"; jamak: Maqâbir) didapati dari perkataan Qabr, yang bererti kubur. Sungguhpun Maqbara merujuk kepada kubur semua umat Islam, ia terutamanya merujuk kepada kubur (Raula atau Rauza) tokoh agama atau Waliyullah yang membaktikan diri mereka pada Islam, berusaha untuk menjadi umat Islam sejati dan melatih orang lain untuk mengikuti Islam seperti yang diajar oleh Nabi Muhammad.
Di negara-negara Asia, Maqbara juga merujuk kepada Dargah bagi Wali Allah, Sufi, Sheikh, Imam, Qutbs dan Ghouses. Terdapat sebilangan besar Dargahs bagi para Wali di seluruh India, dan maqbaras mereka yang terdapat di dalamnya.

Madurai Maqbara

Di Madurai, Selatan Tamil Nadu, istilah Maqbara umumnya merujuk pada Dargah bagi tiga sufi: Meer Ahmad Ibrahim Waliyullah Al Kabir, Meer Amjad Ibrahim Waliyullah As Saghir, dan Syed Abdus Salaam Ibrahim Saalim Waliyullah. Kubur kesemua tiga sheikhs terletak di Masjid Besar Kazimar (Periya Pallivasal) dipusat bandar Madurai, yang merupakan pusat kebudayaan Tamil Nadu di Selatan India.
Politeknik Kuala Terengganu

Sejarah

Politeknik Kuala Terengganu (PKT) dengan rasminya telah ditubuhkan pada 1 Januari 1999 yang beroperasi di bekas Kampus Maktab Perguruan Pasir Panjang, Jalan Pasir Panjang Kuala Terengganu. Pada Jun 1999 PKT telah berpindah ke tapak lama bangunan Pejabat Tanah dan Daerah Kuala Terengganu di Jalan Sultan Ismail di bawah konsep kampus dalam kota atas nama Politeknik Kota Kuala Terengganu atau ringkasnya PKKT.
Kampus PKKT telah disewakan kepada Kementerian Pendidikan Malaysia. Pengambilan pertama adalah seramai 80 orang pada Julai 1999 untuk Progran Sijil Teknologi Maklumat dan Sijil Kejuruteraan Elektrik .

Visi

Penjana utama modal insan inovatif melalui pendidikan dan latihan transformasional bagi memenuhi keperluan tenaga kerja global menjelang 2015

Misi

Menerobos sempadan untuk membina persekitaran pembelajaran transformatif dan kreatif ke arah menjana ekonomi yang dipimpin inovasi
Vertavillo

Vertavillo merupakan sebuah kawasan perbandaran di Sepanyol di Palencia, di komuniti autonomi Castile dan León.
Tanjung Alam, Kedurang

Poskod

Poskod yang digunakan di Tanjung Alam adalah 38553. Terdapat 18 buah desa di dalam daerah kecamatan Kedurang.
Udang puteh kecil

Udang puteh kecil ("Metapenaeus lysianassa") merupakan sejenis spesies udang iaitu haiwan laut yang berkulit keras dan dipasarkan sebagai makanan. Ia banyak dijual di pasar-pasar.
Tenajar Lor

Poskod

Poskod yang digunakan di Tenajar Lor adalah 45274. Terdapat buah desa di dalam daerah kecamatan Kertasemaya.
Kampung Chempedak, Titi

Poskod

Poskod yang digunakan di Kampung Chempedak, Titi, Negeri Sembilan ialah 71600.
Raja Nazhatul Shima

Pendidikan

Raja Nazhatul Shima mendapat pendidikan awal di sekolah dari tahun 1958 hingga 1962 beliau telah bersekolah di Sekolah Perempuan Teluk Intan dan Sekolah Covent Teluk Intan.
Pada 22 Oktober 1963, Ayahanda Tengku Dottie telah dilantik sebagai Sultan Perak yang ke-33 dan beliau telah berpindah ke Istana Iskandariah, Bukit Chandan, Kuala Kangsar, Perak dan mengambung Pelajaran di Goverment English School Kuala Kangsar. Sesungguhnya Puteri Mahkota ini amat cemerlang dalam pelajaran sehingga melayakkan beliau untuk meneruskan Pelajaran di Kolej Tunku Kursiah Seremban.
Pada tahun 1968, Yang Amat Mulia Tengku Dottie telah melanjutkan pelajaran di Upper Cbine Scholl, Sbanklin, Isle of Wigh hingga tingkatan enam. Seterusnya Tengku Dottie telah mengambil Kursus Asas dalam jurusan seni di Hornsey college of Art dan beliau terus menyambung pengajian dalam bidang Senibina dalaman di Chelse College of Art, Lomdon hingga berjaya mendapat Diploma L.C.A (London Certificate In Art And Design) dan menjadi Ahli bagi Society of Industry Artist and Desingner (S.I.A.D).

Perkahwinan

Yang Amat Mulia Tengku Dottie telah mendirikan rumah tangga di Istana Iskandariah pada 16 September 1972 dengan Putera hartawan yang terkenal dari Singapura iaitu Allahyarham Syed Omar Alsagoff (dilahirkan pada 18 Ogos 1937 di Singapura). Hasil Perkahwinan Yang Amat Mulia Tengku Dottie, telah dikurniakan 6 orang putera.
Pada 12 Januari 2019, Tengku Dottie berkahwin sekali lagi dengan DYTM Raja Muda Perak, Raja Jaafar di Istana Riswin setelah kematian suami baginda Dato' Syed Omar Alsagoff pada 2017. Sebelum ini, baginda berdua telah kehilangan pasangan mereka pada tahun 2017.
Acar

Acar adalah sejenis hidangan Malaysia yang terdiri daripada bahan-bahan yang dijeruk. Sayur-sayuran keras, atau buah-buahan jeruk disatukan menjadi suatu hidangan yang tersendiri. Ada acar yang dimasak, manakala ada acar yang dibuat seperti gaya rojak atau salad. Acar biasanya dijadikan lauk sampingan bagi hidangan nasi, misalnya nasi putih, nasi minyak atau nasi beriani.
Disebabkan terdapat pelbagai pengaruh masakan kaum di Malaysia, acar sudah berkembang dan meranting mengikut variasi kaum, terdapat pelbagai jenis acar, mengikut selera kaum masing-masing.

Asal Usul

Hidangan acar berasal dari hidangan dari Benua Kecil India, yang dikenali sebagai achar. Kemungkinan hidangan ini dibawa oleh pedagang dan perantau daripada India sebagai makanan bekal, kerana acar boleh disimpan lama (dijeruk). Dikatakan hidangan acar di Malaysia adalah veri tempatan hidangan acar Muhglai. Adaptasi hidangan Mughlai boleh diperhatikan juga dengan hidangan-hidangan lain seperti roti canai, kurma dan kari.

Variasi

Terdapat banyak variasi acar di Malaysia. Secara kasarnya, acar bolehlah dibahagikan kepada dua kategori;

Acar Masak

Bahan-bahan dimasak sekaligus untuk membentuk hidangan acar. Buah-buahan jeruk, sayuran jeruk atau pun sayuran keras yang lain boleh digunakan sebagai bahan asas.

Hidangan

Biasanya acar dihidangkan sebagai lauk sampingan untuk hidangan nasi putih, nasi beriani dan nasi minyak. Disebabkan rasanya yang agak tajam, acar dimakan sedikit-sedikit (seperti memakan sambal) sebagai penambah selera. Dalam kenduri kahwin orang Melayu, hidangan acar biasanya disediakan sebagai mengiringi nasi minyak atau nasi beriani.
Kini, acar boleh dibeli sebagai salah satu lauk dalam set hidangan nasi minyak atau nasi beriani. Ada juga acar, misalannya acar orang Tamil yang dijual dalam balang di pasaraya atau di kedai runcit.
Glee (siri TV)

Tayangan

Musim pertama Glee terdiri dari 22 episod. Episod perdananya, Pilot, ditayangkan di Amerika pada 19 Mei 2009. Dan ditayangkan semula pada 9 September 2009, sehingga 9 Disember 2009, dengan jumlah sebanyak 13 episod diterbitkan. Pada 21 September 2009, Fox telah meminta tambahan 9 episod lagi untuk ditayangkan. Baki 9 episod itu mulai ditayangkan pada 13 April 2010 hingga 8 Jun 2010.
Pada Januari 2010, Fox mengumumkan mereka akan menayangkan musim kedua Glee. Penerbitannya bermula pada Jun 2010. Episod pertama musim kedua, Audition, ditayangkan pada 21 September 2010. Musim ketiga Glee juga disiarkan di Fox pada 23 Mei 2010.
Glee telah ditayangkan di pelbagai negara di serata dunia seperti Australia, Kanada, New Zealand, Fiji, Afrika Selatan, England, Ireland. Untuk negara-negara di Asia, yang pernah menyiarkan Glee secara langsung adalah Filipina, India, Malaysia, Singapura, dan Indonesia.

Filem

Glee: The 3D Concert Movie, sebuah filem konsert yang mengandungi sedutan diambil dari jelajah konsert Glee di Amerika Syarikat, dikeluarkan pada 12 Ogos 2011 di Amerika Syarikat. Filem ini hanya ditayangkan dalam keluaran terhad selama dua minggu. Filem ini diarahkan oleh Kevin Tancharoen.